**Životopis**

**Marta Rogić (8.a)**

Rođena sam u Rijeci 28.9.2000. godine. 2007.godine upisala sam prvi razred Osnovne škole Vežica. Svih osam razreda završila sam s odličnim uspjehom i uzornim vladanjem. U drugom razredu počela sam trenirati odbojku u ŽOK Sušaku, čija sam igračica i danas, i priključila sam se dramskoj skupini ,,Malik'' s kojom sam, glumeći u kazališnoj predstavi ,,Čudnovato dijete'' tijekom dvije godine, gostovala u Zagrebu, Sisku i Ljubljani te imala redovni program izvođenja predstava u riječkoj ,,Filodrammatici''. U četvrtom sam razredu, kao izborni predmet, odabrala dodatnu matematiku te sam u petom razredu sudjelovala u Županijskom natjecanju iz matematike i u ekološkom kvizu ,,Lijepa Naša''. Te sam godine, usporedno s redovnom školom, pohađala prvi razred klavira u Glazbenoj školi Ivana Matetića Ronjgova. U šestom sam razredu učestvovala u školskim natjecanjima iz prirode i geografije. U sedmom razredu sam sudjelovala u kviz natjecanju ,,Koliko poznaješ Hrvatski sabor?'', u Državnoj smotri projekata Nacionalnog programa odgoja i obrazovanja za ljudska prava i demokratsko građanstvo, u županijskom natjecanju zavičajne povijesti ,,Ča je ča?'' i na debatnom turniru u Buzetu. 2013. imala sam čast u prisutnosti gospodina Josipa Leka, predsjednika Hrvatskog sabora, u Saboru održati govor na temu Da sam ja zastupnica u Hrvatskom saboru... U osmom sam razredu, kao i u sedmom, sudjelovala u kviz natjecanju ,,Koliko poznaješ Hrvatski sabor?'', u Državnoj smotri projekata Nacionalnog programa odgoja i obrazovanja za ljudska prava i demokratsko građanstvo. Ove sam godine bila na četrnaestom mjestu u županiji u Županijskom natjecanju iz hrvatskog jezika. Tijekom svog školovanja maksimalno sam se zalagala da postignem što bolje rezultate, kako bih opravdala povjerenje ukazano od strane profesora i roditelja. Iz škole ću ponijeti znanje i drage uspomene, a to je svakako najveće bogatstvo.